Η **Κορνέλια Πετρόβα Νίνοβα** ( βουλγαρικά: Корнелия Петрова Нинова‎) είναι μία Βουλγάρα πολιτικός, που από την 8η Μαΐου 2016 είναι Προεδρίνα του Βουλγαρικού Σοσιαλιστικού Κόμματος, του μεγαλύτερου κόμματος της αντιπολίτευσης στη Βουλγαρία.

Βιογραφία
---------

Η Κορνέλια Νίνοβα γεννήθηκε την 16η Ιανουαρίου 1969 στην Κρουσοβίτσα της Βράτσα, στη βορειοδυτική Βουλγαρία. 

Αποφοίτησε από τη Νομική Σχολή του Πανεπιστημίου Σόφιας "Άγιος Κλήμης της Αχρίδας".  Το 1995 ασκήθηκε στο Δικαστήριο της Σόφιας, και τα επόμενα χρόνια εργάστηκε ως νομικός σύμβουλος στο Δήμο Σόφιας, ως ερευνήτρια της υπηρεσίας δίωξης και ως δικηγόρος στον κρατικό πάροχο τηλεπικοινωνιακών υπηρεσιών BTC. To 1997-2005 ήταν Διευθύνων Σύμβουλος της εταιρείας "Technoimpex" JSC. Διορίστηκε σε αυτήν τη θέση από την κυβέρνηση του Πρωθυπουργού Ιβάν Κοστόφ (1997-2001), που ήταν η 84η κυβέρνηση της Βουλγαρίας.

Το 2003 δραστηριοποιήθηκε στο χώρο της πολιτικής ως μέλος του Βουλγαρικού Σοσιαλιστικού Κόμματος. Δύο χρόνια αργότερα, στις εκλογές του 2005, το κόμμα της ήρθε πρώτο και ο Σεργκέι Στάνισεφ έγινε ο 49ος Πρωθυπουργός της Βουλγαρίας. Στην κυβέρνησή του (2005-2007) η Νίνοβα διορίστηκε υφυπουργός στο Υπουργείο Ενέργειας, με Υπουργό τον Ρούμεν Οβτσάροφ. Το 2005-2009 η Κορνέλια ήταν προεδρίνα στην καπνοβιομηχανία Bulgartabac, που τότε ήταν κρατική επιχείρηση. Το 2007 η Νίνοβα, ο Οβτσάροφ και άλλοι πολιτικοί διερευνήθηκαν για ένα μεγάλο σκάνδαλο διαφθοράς που συγκλόνισε τη Βουλγαρία, και αναγκάστηκαν να παραιτηθούν από τις θέσεις τους στην κυβέρνηση.

Στις εκλογές του 2009 η Κορνέλια εξελέγη βουλευτίνα στην 41η Εθνοσυνέλευση της Βουλγαρίας. Στις επόμενες εκλογές, του 2013, του 2014 και του 2017, η Κορνέλια διατήρησε τη θέση της στην Εθνοσυνέλευση. 

Το 2014 η Νίνοβα ήταν υποψήφια για την ηγεσία του Βουλγαρικού Σοσιαλιστικού Κόμματος, αλλά έχασε από τον Μιχαήλ Μικόφ. Την 8 Μαΐου 2016 η Νίνοβα εξελέγη προεδρίνα του κόμματος, με 395 ψήφους υπέρ και 349 κατά.

Η Νίνοβα συχνά έχει αντιπαρατεθεί στον Πρόεδρο των Ευρωπαίων Σοσιαλιστών Σεργκέι Στάνισεφ.

Στις ευρωεκλογές του 2019 το ΒΣΚ κέρδισε τις 4 από τις 17 έδρες στο Ευρωπαϊκό Κοινοβούλιο. Εντούτοις, η Νίνοβα δήλωσε δυσαρέσκεια για τα αποτελέσματα και παραιτήθηκε από την ηγεσία του κόμματος. Λίγο μετά, ανακάλεσε την παραίτησή της.

Παραπομπές
----------

1. 1 2 3 4  «Who Is Who: Korneliya Ninova, New Head of Bulgaria's Socialists». *Novinite*. May 9, 2016. .
2. 1 2  «Korneliya Ninova, the Bulgarian Socialists' First Woman Chief». *Balkan Insight* (στα Αγγλικά). 10 Μαΐου 2016. Ανακτήθηκε στις 13 Μαρτίου 2020.
3. ↑  «Bинeвo: "Cĸxнeимпĸac" ĸ ayпĸнe eт дpyжĸcтвe, в aeĸтe yчocтвoт 28 чeвĸao, cpĸд aeитe cъм и oз». 6 Δεκεμβρίου 2017.
4. ↑  новините, БиНюз-Запазената марка в. «КОРНЕЛИЯ НИНОВА - от момичето на Костов до Панаира и Булгартабак». *www.bnews.bg*. Ανακτήθηκε στις 13 Μαρτίου 2020.
5. ↑  «Omda.bg - Корнелия Нинова». *OMDA*. Ανακτήθηκε στις 13 Μαρτίου 2020.
6. ↑  «Корнелия Нинова оглави "Булгартабак"». *Vesti.bg* (στα Βουλγαρικά). Ανακτήθηκε στις 13 Μαρτίου 2020.
7. ↑  «Πολιτικές αναταράξεις στη Βουλγαρία | ΣΚΑΪ». *www.skai.gr*. Ανακτήθηκε στις 13 Μαρτίου 2020.
8. ↑  «Следствието изненада Корнелия Нинова с разпит». *SEGA Online*. Ανακτήθηκε στις 13 Μαρτίου 2020.
9. ↑  «Корнелия Нинова е новият лидер на БСП (обновена)». *www.dnevnik.bg* (στα Βουλγαρικά). Ανακτήθηκε στις 13 Μαρτίου 2020.
10. ↑  «The Brief – Europe’s Progressives are cats and dogs». Euractiv. .
11. ↑  «Koreniya Nonova resigned. The party's leadership will measure forces against the opposition in a congress». Svobodna Evropa (Free Europe). .
12. ↑  Gotev, Georgi (18 Μαρτίου 2019). «Stanishev loses leadership of European elections list to former partner». *www.euractiv.com* (στα Αγγλικά). Ανακτήθηκε στις 13 Μαρτίου 2020.
13. ↑  «На Конгрес на БСП: Корнелия Нинова оттегли оставката си (ВИДЕО+СНИМКИ)». *nova.bg* (στα bulgarian). Ανακτήθηκε στις 31 Οκτωβρίου 2019. CS1 maint: Μη αναγνωρίσιμη γλώσσα (link)